అదరగొట్టిన ఎంఆర్‌ఎఫ్‌ లాభాలు
- క్యూ2లో 95% పెరుగుదల
     న్యూఢిల్లీ : ప్రముఖ టైర్ల తయారీ కంపెనీ ఎంఆర్‌ఎఫ్‌ గత జనవరి నుంచి మార్చితో ముగిసిన ద్వితీయ త్రైమాసికంలో 94.66 శాతం వృద్ధితో రూ.332.62 కోట్ల నికర లాభాలు సాధించింది. గతేడాది ఇదే త్రైమాసికంలో రూ.170.87 కోట్ల లాభాలు నమోదు చేసుకుంది. చెన్నరు కేంద్రంగా పని చేస్తున్న ఈ కంపెనీ సెప్టెంబర్‌ నుంచి అక్టోబర్‌ కాలాన్ని ఆర్ధిక సంవత్సరంగా పరిగణిస్తుంది. గత క్యూ2లో కంపెనీ నికర అమ్మకాలు రూ.3,310.61 కోట్లకు చేరాయి. ఇంతక్రితం క్యూ2లో రూ.3,297.4 కోట్ల అమ్మకాలు నమోదు చేసుకుంది. గురువారం నిఫ్టీలో ఎంఆర్‌ఎఫ్‌ షేర్‌ 3.60శాతం లేదా రూ.1,396.10 పెరిగి రూ.40,136 వద్ద ముగిసింది.
మీ స్నేహితులకు రికమెండ్ చెయ్యండి